ธุรกิจใหม่ในรัฐแคลิฟอร์เนียกับโอเรกอนช่วยส่งเสริมให้เจ้าของรถที่ไม่ค่อยได้ใช้งานนำรถออกให้คนอื่นเช่า
รถยนต์ส่วนตัวซึ่งเจ้าของยินดีนำออกให้เช่ารวมถึงรถปิ๊คอัพ รถเบนซ์ และรถสปอร์ต
บริการใหม่เพื่อการเช่ารถยนต์ในรัฐแคลิฟอร์เนียกับโอเรกอนเปิดโอกาสให้เจ้าของรถซึ่งจอดทิ้งไว้เฉยๆ ไม่ค่อยได้ใช้นำรถส่วนตัวมาให้ผู้ต้องการเช่า โดยผ่านบริการทางเว็ปไซตอย่างเช่น Getaround.com เป็นต้น โดยเจ้าของรถสามารถตั้งราคาเช่าตามที่ตนพอใจ ไม่ว่าจะเป็นรายชั่วโมง รายวัน หรือรายสัปดาห์ก็ตาม และทางบริษัทคนกลางที่ช่วยอำนวยความสะดวกจะหักค่าบริการราว 35-40 % เป็นค่าดำเนินการและค่าประกันภัยรถยนต์ แนวคิดเรื่องนี้เริ่มขึ้นในเยอรมันนีเมื่อราว 10 ปีที่แล้วและขณะนี้มีหลายบริษัททั้งในยุโรปกับออสเตรเลียที่ให้บริการด้านนี้อยู่ สำหรับในสหรัฐฯ เอง แนวคิดดังกล่าวเพิ่งเริ่มเป็นที่สนใจในรัฐแคลิฟอร์เสียเมื่อปีที่แล้วและกำลังขยายไปถึงรัฐโอเรกอนด้วย โดยผู้บริหารของ Getaround บริษัทรายหนึ่งในเขตนครซานฟรานซิสโกผู้ให้บริการนี้ผ่านทางเว็ปไซต บอกว่า รถยนต์ส่วนตัวซึ่งเจ้าของยินดีนำออกมาให้เช่านั้นมีตั้งแต่รถปิ๊คอัพ รถเบนซ์รุ่นล่าสุด และรถสปอร์ต ราคาคันละ 150,000 ดอลล่าร์เป็นต้น